

a-na Pu-s^u-ke-en6

qi2-bi-ma um-ma A-mur-Is^tar-ma

a-ma-la2 na-as^2-pi2-ir-ti2-ka3

a-na 43 ma-na AN.NA

5 s^a na-as^2-a-ku-ni u2 9 TUG2

ku-ta-ni s^a is^-tu3 Ka3-ni-is^

tu3-s^e2-ba-la2-ni um-ma

a-na-ku-ma a-wi-lu-um

is^-tap-ra-am qa2-ta-am

10 la2 am-ha-as, KU3.BABBAR 1 ma-na

ra-mi3-ni ak-ta-ba-as-ma

t,up-pi2 s^a 10 ma-na KU3.BABBAR

s,a-ru-pi2-im IGI A-s^i2-na

DUMU Um-me-a-nim

15 al-pu-ut-ma ku-nu-ki-s^u

u2 ku-nu-ki-a S^u-lu-ma

na-as^2-a-kum a-bi a-ta

i-hi-id-ma TUG2.ti2 a-na

Bu-ru-us^-ha-tim s^e2-bi-lam

20 a-na-hi-id-ma ra-mi3-ni

u2-za-ka3-ma a-na Ka3-ni-is^

a-na s,e2-ri-ka3 / a-la2-kam-ma

a-na a-wa-tim s^a ta-as^2-pu=ra-ni

i-nu-mi3-s^u / pi2-te2-a-s^i2=na

25 ki-ma a-wa-tim a-na ki-tim

la2 wa-s,a-i-im mi3-ma

a-wa-tim s^a i-na-as^2-pe2-[er-ti2]=ka3 x

la2-ap2-ta-ni u2-la2 u2-di2-a

na-as^2-pi2-ra-ti2-ka3 u2-ka3-al

30 2 ma-na URUDU a-na qa2-ti2 s^u-lu-[ma]

a-di2-in